Covid-19: Jongste statistiek vir SA bekendgemaak(Foto: Brian Inganga/AP) Dr. Zweli Mkhize, die minister van gesondheid, het Maandag die jongste statistiek vir Covid-19-gevalle in Suid-Afrika bekendgemaak. Altesaam 4 793 gevalle is tot dusver aangemeld en 178 470 toetse is gedoen, waarvan 9 827 toetse die afgelope 24 uur gedoen is. Die getal Covid-19-verwante sterftes staan op 90 nadat nog drie sterfgevalle aangemeld is. Die drie sterfgevalle is: – ŉ 79-jarige man van die Wes-Kaap wat asemnood gehad het en van borspyn gekla het. Hy het diabetes, hoë bloeddruk, chroniese niersiekte en ŉ hartsiekte onder lede gehad. – ŉ 58-jarige man van die Wes-Kaap. Hy was MIV-positief en oorgewig. – ŉ 54-jarige man van KwaZulu-Natal wat diabetes onder lede gehad het. Die provinsiale statistiek: Gauteng – 1 353 Wes-Kaap – 1 737 KwaZulu-Natal – 902 Oos-Kaap – 588 Vrystaat – 111 Limpopo – 31 Noordwes – 28 Mpumalanga – 26 Noord-Kaap – 17 Wil jy op die hoogte bly van alle nuus oor Covid-19 op Maroela Media? Klik hier om in te teken op ŉ daaglikse nuusbrief.